Koh Kong (otok)

Koh Kong (kmerski: កោះកុង Kaôh Kŏng Krau) je otok u Tajlandskom zaljevu, koji se nalazi 20-ak kilometara od istoimenog grada u Kambodži. Koh Kong je s površinom od 100 km2 najveći otok u Kambodži. Otok je praktički nenaseljen i sadrži samo nekoliko ribarskih naselja – Alatang na jugoistoku, Phumi Koh Kong na zapadu i Phumi Thmei na istoku – koja se nalaze na obali. Centar otoka je prilično brdovit, a najviši vrh doseže visinu od 360 metara. Sjeverni dio otoka kontrolira vojska, a postoji i nekoliko kamperskih lokacija, s tim da je boravak na njima na vlastiti rizik kampera. Otok je bogat faunom te se nalazi u sklopu Nacionalnog parka Boutum Sakor.